Resolució 318/2018, de 8 de novembre
Administració: Direcció General de Modernització i Innovació de l'Administració
Calendari i adaptacions a l'Administració electrònica.
Les parts han arribat a un acord, que consta annex a aquesta Resolució, a satisfacció de la persona reclamant.
Número d'expedient de la Reclamació: 332/2018
Sentit de la Resolució: Finalització por acord de mediació
L'article 39.1 LTAIPBG estableix que les resolucions expresses o presumptes en matèria d'accés a la informació pública poden ser objecte de reclamació gratuïta i voluntària davant la GAIP.
La reclamació reuneix els requisits formals establerts per l'LTAIPBG i pel RGAIP i, per tant, és admissible a tràmit.
L'article 42.5 LTAIPBG estableix que l'acord assolit per les parts en el marc d'un procediment de mediació posa fi al mateix i en cap cas pot ser contrari a l'ordenament jurídic.
Segons es desprèn de l'acta aixecada en finalitzar la sessió de mediació celebrada, degudament signada pels assistents, les parts han arribat a un acord, que consta annex a aquesta Resolució, a satisfacció de la persona reclamant.
L'article 43.5 LTAIPBG estableix que " l'Administració ha de comunicar a la Comissió les actuacions realitzades per a executar els acords de mediació i per donar compliment a les resolucions dictades per la Comissió ".
Sobre la base d'aquestes comunicacions i de les efectuades pels interessats, la GAIP de fer seguiment del compliment de les seves resolucions, d'acord amb el que preveuen els articles 48 i 49 RGAIP i l'apartat 30 del seu Manual de reclamació, i pot adoptar les mesures previstes en cas d'incompliment.
L'article 43 LTAIPBG estableix que si l'Administració incompleix el termini establert pels acords de mediació o per les resolucions de la GAIP per lliurar la informació reclamada, els interessats ho poden comunicar a la Comissió perquè aquesta requereixi el compliment; la desatenció d'aquest requeriment, vista la remissió expressa feta a aquest precepte per l'article 77.2.b LTAIPBG, ha de ser qualificada d'infracció molt greu amb relació al dret d'accés a la informació pública (que pot ser sancionada de conformitat amb els articles 81 i 82 LTAIPBG).
L'article 49.2 RGAIP preveu que, als efectes anteriors, la Comissió pot posar aquests fets en coneixement dels òrgans competents per ordenar la incoació del procediment sancionador corresponent a què es refereix l'article 86 LTAIPBG.
Així mateix, l'article 25.2.k RGAIP preveu la publicació al web de la Comissió dels casos que els seus requeriments han estat desatesos pels subjectes obligats.
L'article 44 LTAIPBG preveu que les resolucions de la GAIP es publicaran al portal de la Comissió que preveu l'article 25 RGAIP, prèvia dissociació de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 8 de novembre de 2018, resol per unanimitat:
de 6 de novembre de 2018, relatiu a la Reclamació 332/2018
En representació del Departament de Polítiques Digitals i Administració Pública;
La Direcció General de Modernització i Innovació es compromet a efectuar la derivació del punt quart de la sol·licitud d'accés a la informació, al Consorci Administració Oberta de Catalunya.
En relació amb el primer i segon punt de la sol·licitud d'informació la representació de l'Administració reclamada manifesta que la Generalitat no disposa d'aquesta informació.
A més, en relació amb el segon punt, la representació de l'Administració reclamada puntualitza que ha facilitat tota la informació que estava en el seu poder.
Pel que fa al tercer punt de la sol·licitud d'informació, la representació de l'Administració reitera que aquesta informació tampoc existeix.
Finalment, en relació amb el quart punt de la sol·licitud, les parts acorden que es procedirà a la derivació d'aquesta part de la sol·licitud al Consorci Administració Oberta de Catalunya, de conformitat amb l'article 30 de la Llei 19/2014, de 29 de desembre, de transparència, accés a la informació pública i bon govern.
La part reclamant, mitjançant aquest acord de mediació es dóna per satisfeta de la seva reclamació en relació amb l'accés a la informació pública sol·licitada, sense perjudici de les actuacions i accions ulteriors que puguin correspondre-li.
L'administració reclamada es compromet a informar del compliment del present acord a la GAIP un cop s'hagi fet efectiu, de conformitat amb el que estableix l'article 43.5 de la Llei 19/2014, del 29 de desembre, de transparència, accés a la informació pública i bon govern, comunicant expressament en un termini d'una setmana el seu compliment i els termes de la seva execució.
Aquest Acord de mediació es regeix per la Llei 19/2014, de 29 de desembre, de transparència, accés a la informació pública i bon govern, i segueix el previst pel Manual de mediació de la GAIP, els aspectes més destacats són recollits per les adjuntes " Característiques bàsiques del procediment de mediació per a l'accés a la informació pública ".
L'acord es presentarà al Ple de la GAIP, per tal que aquesta tingui coneixement, dicti la resolució que posa fi al procediment de reclamació, ordeni la seva execució i la seva publicació al web de la GAIP.
Per la persona reclamant Per l'administració reclamada